**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2020-2021 уку елы) 10 нчы сыйныф**

**Максималь балл – 60 балл**

1. **Лирик әсәргә караган биремнәр (25 балл).**

*Очты, җиһанга, күңлем, шат, читлегеннән, раббысы, тарсынып, яраткан, дөнья, ят, кошы, яратса да*

1. Әлеге сүзләр кулланылган шигырьне искә төшерегез һәм шул строфаны (куплетны) тулы итеп язып куегыз. Әсәрнең исемен һәм авторын күрсәтегез (5 балл):

*Очты дөнья читлегеннән тарсынып күңлем кошы,*

*Шат яратса да, җиһанга ят яраткан раббысы (Г.Тукай “Өзелгән өмид”)*

2. Әлеге шигырьдә лирик геройның хис-кичерешен ачыклап языгыз, ул үзгәреш кичерәме? Нинди вакыйгаларга бәйле туа? (6 балл) (*Шигырьдә лирик геройның әрнүе тасвирлана, ул дәвам итә, үзгәрми; лирик герой гомернең тиз үтүенә, яшьлекнең үтүенә, бө дөньяда ят булуына, рәхәт күрә алмавына сузлана, үкенә, үзеннән соң эз калуы өчен борчыла һ.б*.)

3. Әлеге шигырьдә автор нинди тел-сурәтләү чараларыннан файдалана? Ни өчен әлеге чараларны сайлап алган дип уйлыйсыз? (6 балл) (*метафора, эпитет, сынландыру, инверсия, антоним һ.б. чаралардан файдалана, алар лирик геройның хис-кичерешләрен тирәнәйтергә ярдәм итә*)

4. Бу шигырь лириканың кайсы жанрына карый? Төгәл итеп атамасын гына язып куегыз (3 балл). (*Фәлсәфи лирика / укучылар күңел лирикасы дип язса да хатага санарга кирәкми*)

5. Шигырьнең лирик героена бәя бирегез (5 балл).

1. **Эпик әсәргә караган биремнәр (25 балл).**

1. Һәр әсәр исеме артына аның авторын язып куегыз (5 балл):

“Әбугалисина” *К.Насыйри*

“Хисаметдин менла” *М.Акъегет*

“Япон сугышы, яки Батыргали агай” *Ш. Мөхәммәдов*

“Көз” *Г.Исхакый*

“Хәят” *Ф.Әмирхан*

2. Һәр әсәр исеме артына аның төп героен язып куегыз (5 балл):

“Әбугалисина” *Әбугалисина*

“Хисаметдин менла” *Хисаметдин*

“Япон сугышы, яки Батыргали агай” *Батыргали агай*

“Көз” *Гөлсем*

“Хәят” *Хәят*

3. *“Көз”* әсәре эпик төрнең кайсы жанрына карый? Төгәл итеп атамасын гына язып куегыз (3 балл). *Повесть*

4. *“Көз”*әсәрендә әдип күтәргән проблемаларны, ул әйтергә теләгән фикерне ачыклап языгыз (6 балл). (*Хатын-кыз азатлыгы, үз бәхете өчен көрәшүе, мәхәббәт, эчкечелек, әхлаксызлык, татар тормышының тарлыгы һ.б.; автор хатын-кыз үз бәхете өчен үзе көрәнеп кенә бәхеткә ирешә ала, дип саный*)

5. Ни өчен үзенең әсәрен автор “Көз” дип атады икән? Әсәр сюжеты белән әсәр исеме арасында бәйләнеш бармы? (6 балл) (*Мәхәббәтнең үтүе, гомернең үтүе турында сөйли, болардан тыш көз образы Гөлсемнең күңел кичерешләренә аваздаш итеп бирелә һ.б.*)

**III. Иҗади эш (10 балл).**

Укыган әсәрләрегез арасыннан Сез идеал дип санаган герой турында языгыз, ни өчен аны үзегез өчен үрнәк дип уйлыйсыз, дәлилләгез.